钦定古今图书集成/明伦汇编/氏族典/第428卷 > 赵文恪
## 钦定古今图书集成/明伦汇编/氏族典/第428卷 > 赵文恪

按《唐书裴寂传》：“赵文恪，并州人。为隋鹰扬府司马。义
兵起，授右三统军。武德二年，擢都水监，封新兴郡公。
时中国经大乱，马耗，会突厥讲和，诏文恪至并州与
齐王诱市边马以备军。刘武周寇太原，属城尽没。李
仲文守浩州，兵力孤绝，齐王使文恪率步骑千馀助
守。会太原陷，遂弃城遁，诏下狱死。”